|  |  |  |
| --- | --- | --- |
|  | **ΠΑΝΕΠΙΣΤΗΜΙΟ****ΠΕΛΟΠΟΝΝΗΣΟΥ** |  |

 **01 Σεπτεμβρίου 2025**

**ΑΝΑΚΟΙΝΩΣΗ**

**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**-ΜΕΤΑΚΙΝΗΣΗ ΦΟΙΤΗΤΩΝ/ΤΡΙΩΝ ΓΙΑ ΣΠΟΥΔΕΣ – ΕΑΡΙΝΟ ΕΞΑΜΗΝΟ ΑΚΑΔ. ΕΤΟΥΣ 2025/26 -** ΣΧΕΔΙΟ 2024-1-EL01-KA131-HED-000210650

Στο πλαίσιο του Προγράμματος ERASMUS+ δίνεται η δυνατότητα σε φοιτητές/τριες όλων των κύκλων σπουδών των Τμημάτων του Πανεπιστημίου Πελοποννήσου, να φοιτήσουν με επιχορήγηση σε συνεργαζόμενα Ιδρύματα του εξωτερικού (βλ. αναλυτική κατάσταση των Ιδρυμάτων στο <https://erasmus.uop.gr/collaborations> ) **για το ΕΑΡΙΝΟ EΞΑΜΗΝΟ του Aκαδημαϊκού Έτους 2025/26** και με πλήρη αναγνώριση για το χρονικό διάστημα σπουδών τους.

Οι φοιτητές/τριες που έχουν ήδη μετακινηθεί για σπουδές ή πρακτική άσκηση, μπορούν να συμμετάσχουν εκ νέου, ωστόσο η περίοδος μετακίνησής τους θα πρέπει να συνυπολογίζεται στο ανώτατο όριο μετακίνησης των 12 μηνών ανά κύκλο σπουδών.

**ΔΙΚΑΙΟΛΟΓΗΤΙΚΑ**

1. Αίτηση εκδήλωσης ενδιαφέροντος: διατίθεται σε ηλεκτρονική μορφή στον ίδιο σύνδεσμο με την Ανακοίνωση.
2. Πιστοποιητικό αναλυτικής βαθμολογίας [Ζητείται αυτεπάγγελτα κατόπιν συναίνεσης]
3. Αντίγραφο πιστοποιητικού γνώσης ξένης γλώσσας
4. Βιογραφικό Σημείωμα στα Ελληνικά και Αγγλικά
5. Φωτοαντίγραφο αστυνομικού δελτίου ταυτότητας ή διαβατηρίου
6. Φωτογραφία
7. Επιστολή Αποδοχής (Letter of Acceptance) για σπουδές ή πρακτική από το Φορέα Υποδοχής [στην περίπτωση που υπάρχει ήδη προσυμφωνία]

Συμπληρωματικά για μετακίνηση Μεταπτυχιακού επιπέδου: Έγγραφο σύμφωνης γνώμης από τον/την Επιστημονικό/η Υπεύθυνο του Προγράμματος.

Συμπληρωματικά, για μετακίνηση Διδακτορικού επιπέδου: Έγγραφο σύμφωνης γνώμης από την Τριμελή Επιτροπή

Τα δικαιολογητικά υποβάλλονται μόνο μέσω ηλεκτρονικού ταχυδρομείου απευθείας στα Γραφεία Erasmus, ως εξής:

* **Για τους/τις φοιτητές /τριες των Τμημάτων [Διοίκησης Επιχειρήσεων & Οργανισμών, Λογιστικής & Χρηματοοικονομικής, Γεωπονίας, Επιστήμης & Τεχνολογίας Τροφίμων, Λογοθεραπείας, Επιστήμης Διατροφής & Διαιτολογίας, Ψηφιακών Συστημάτων] :** **erasmus.kal@go.uop.gr**

Γραφείο Erasmus (ΚΑΛΑΜΑΤΑ), τηλ. 27210 45171, 45190

* **Για τους/τις φοιτητές/τριες των Τμημάτων της Σχολής Μηχανικών (Ηλεκτρολόγων Μηχανικών και Μηχανικών Υπολογιστών, Μηχανολόγων Μηχανικών, Πολιτικών Μηχανικών) :** **erasmus.pat@uop.gr**

Γραφείο Erasmus (ΠΑΤΡΑ) τηλ. 2610 369150

* **Λοιπά Τμήματα: :** **erasmus@uop.gr**

Γραφείο Erasmus (ΝΑΥΠΛΙΟ) τηλ. 27520 70222

**ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ: ΠΑΡΑΣΚΕΥΗ, 19 ΣΕΠΤΕΜΒΡΙΟΥ 2025**

**Προσοχή: Οι φοιτητές/τριες πριν την υποβολή της αίτησής τους συστήνεται να επικοινωνήσουν με τους/τις Ακαδημαϊκούς/ές Συντονιστές/στριες Erasmus των Τμημάτων τους.**

**ΔΙΑΔΙΚΑΣΙΑ ΕΠΙΛΟΓΗΣ & ΚΡΙΤΗΡΙΑ ΑΞΙΟΛΟΓΗΣΗΣ**

Η διαδικασία υποβολής αιτήσεων και τα κριτήρια αξιολόγησης καταγράφονται αναλυτικά στον Ιδρυματικό Κανονισμό Κινητικότητας 2025, διαθέσιμο μέσω του συνδέσμου <https://erasmus.uop.gr/mobility-regulation-erasmus>

**Ο τελικός αριθμός των φοιτητών/τριών που θα μετακινηθούν για Σπουδές θα οριστικοποιηθεί βάσει των διαθέσιμων χρηματικών υπολοίπων του Προγράμματος Erasmus+. Σημειώνεται ότι εάν τα χρηματικά υπόλοιπα δεν επαρκούν -και λαμβάνοντας υπόψιν την αξιολογική σειρά κατάταξης των υποψηφίων- θα δίνεται προτεραιότητα σε υποψηφίους/ες που συμμετέχουν για πρώτη φορά στο Πρόγραμμα.**

**ΧΡΗΣΙΜΕΣ ΣΥΝΔΕΣΕΙΣ:** [**https://erasmus.uop.gr/**](https://erasmus.uop.gr/) **,** [**https://www.iky.gr/erasmus/**](https://www.iky.gr/erasmus/)[**www.ec.europa.eu**](http://www.ec.europa.eu/)